CELEX: C2007/020/46
Language: da
Date: 2007-01-27 00:00:00
Title: Sag T-380/06: Sag anlagt den 15. december 2006 — Vischim mod Kommissionen

27.1.2007   
            
            
               DA
            
            
               Den Europæiske Unions Tidende
            
            
               C 20/31
            
         Sag anlagt den 15. december 2006 — Vischim mod Kommissionen
   (Sag T-380/06)
   (2007/C 20/47)
   Processprog: engelsk
   Parter
   
      Sagsøger: Vischim Srl (Milano, Italien) (ved lawyers C. Mereu og K. Van Maldegem)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Delvis annullation af Kommissionens direktiv 2006/76/EF, navnlig artikel 2, stk. 2.
            
         
               —
            
            
               Det pålægges Kommissionen at overholde sine forpligtelser i henhold til fællesskabsretten og til at sørge for præcise, rimelige og juridisk acceptable tidsfrister.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har med sit søgsmål nedlagt påstand om delvis annullation af Kommissionens direktiv 2006/76/EF (1) af 22. september 2006, og navnlig af artikel 2, stk. 2, i det omfang, den ændrede specifikation af det aktive stof chlorothalonil, der er optaget i bilag I til direktiv 91/414/EØF (2) om markedsføring af plantebeskyttelsesmidler (herefter »PPPD«), ikke indeholder rimelige tidsfrister, der svarer til de frister, der gælder for andre aktive stoffer under den nuværende vurdering, og i stedet finder anvendelse med tilbagevirkende kraft.
   Sagsøgeren har gjort gældende, at Kommissionen har tilsidesat virksomhedens lovfæstede rettigheder og berettigede forventning som anmelder og som den, der forelægger de fleste oplysninger om chlorothalonil i den i PPPD og dens gennemførelsesbestemmelsers nævnte forstand, da der ikke, før den ændrede specifikation af det aktive stof blev optaget i bilag I, blev fastsat en rimelig periode, i løbet af hvilken medlemsstaterne og sagsøgeren kunne forberede sig på at opfylde de nye krav. Sagsøgeren har i denne forbindelse anført, at den anfægtede foranstaltning, i stedet for at fastsætte en passende tidsfrist for, at registreringen af chlorothalonil ville blive behørigt vurderet med henblik på genregistrering i medlemsstaterne, trådte i kraft den 23. september 2006 og blot fastsatte en anvendelse af dens bestemmelser med tilbagevirkende kraft fra den 1. september 2006 under henvisning til forhold, der allerede havde haft retsvirkninger i perioden indtil den 31. august 2006. Sagsøgeren har endvidere gjort gældende, at den anfægtede foranstaltning ikke er i overensstemmelse med de i PPPD fastsatte krav, og at den ikke indeholder en tilstrækkelig begrundelse som omhandlet i artikel 253 EF. Endelig har sagsøgeren anført, at den anfægtede bestemmelse indebærer forskelsbehandling af sagsøgeren i forhold til andre anmeldere i forbindelse med vurderingsproceduren af eksisterende aktive stoffer, hvilken forskelsbehandling ikke er objektivt begrundet.
   
      (1)  Kommissionens direktiv 2006/76/EF af 22.9.2006 om ændring af Rådets direktiv 91/414/EØF for så vidt angår specifikationen for aktivstoffet chlorothalonil (EUT L 263, s. 9).
   
      (2)  Rådets direktiv 91/414/EØF af 15.7.1991 om markedsføring af plantebeskyttelsesmidler (EFT L 230, s. 1).